Уажә зышьаҭақәа ыҵахыжәжәа археологцәа иаадырԥшло ари абаахкыра дуӡӡа усҟантәи аамҭаз аҩныҵҟа зегьы шеибакәу мармалташьла ихҟьан, ҩба-ҩбаны еихагылоу, акыц ҟаԥшь зқәыз ахыбрақәа ҭагылан, урҭ рԥенџьырқәа ӷьазӷьазуа, рбарҵа дуқәа џьашьатәха, руадақәа ракәзар ҭӡи-дашьмеи уарҳал блахкыгала ихҟьаны, Константинополи Рими рзаарыкӡантә иааргаз ҩнымаҭәала ирхианы, зынӡа еиҭаҳәатәха иҟан.